Foto's op Facebook wys hoe mans ape lewend kook | Nuus24
Hanoi, Viëtnam – Die polisie in sentraal-Viëtnam het ‘n ondersoek van stapel gestuur ná twee bedreigde ape wreed doodgemaak is, het plaaslike media Donderdag berig.Foto's van die voorval is Maandag op Facebook gelaai en wys hoe mans ‘n sigaret in ‘n dragtige aap se mond sit en haar dan lewend kook. Die foto's is opgelaai deur ‘n gebruiker in die Quang Nam-provinsie.Duisende mense het kommentaar gelewer op die foto's en sommige het gevra dat die polisie onmiddellik optree.Die departement van bosbewaring in dié provinsie en die plaaslike polisie werk saam om die verdagtes in die foto's vas te trek, het die Dan Tri-koerant berig.Die ape is deur natuurbewaarders geïdentifiseer as Pygathrix cinerea, ‘n aapspesie wat op die Internasionale Unie vir Natuurbewaring se bedreigde lys is.Die diere is ook op Viëtnam se bedreigde lys.– Volg Nuus24 op Twitter - Sapa-DPA
Lees meer oor: viëtnam | bedreigde spesies | natuurbewaring VOLGENDE OP NUUS24X